jkorsvik/nowiki_second_scrape_merged huggingface dataset:
Poul Fredrik Vilhelm Schnitler

Poul Fredrik Vilhelm Schnitler (født 15. oktober 1762 i Norderhov, død 7. april 1832 i Rygge) var prest og stortingsrepresentant i én periode.Schnitler ble student i 1781 og cand. theol. i 1784. Under Tyttebærkrigen i 1788 var han med som feltprest. Fra 1790 til han døde i 1832 var han sogneprest i Rygge, i tiden 1816-32 var han også prost i Vestre Borgesyssel prosti.Schnitler var 3. representant fra Smaalenenes amt til Stortinget i 1818. Han var medlem av Lagtinget og ti komiteer. Blant annet var han formann i komiteen om salg av prestegårdsinventar og lønn til geistlige embedsmenn, samt medlem av komiteene om henholdsvis Smaalenssaken, konventikkelplakaten av 1754 og salg av det benefiserte gods.


== Referanser ==


== Eksterne lenker ==
(no) Poul Fredrik Vilhelm Schnitler hos Norsk senter for forskningsdata
Opus (sang)

«Opus» er en norsk sang. Melodien ble skrevet av Kristian Lindeman og teksten ble skrevet av Terje Formoe. Den var ett av bidragene til Melodi Grand Prix 1984, den norske uttagingen til Eurovision Song Contest 1984 i Luxembourg i 1984.
Sangen ble framført på norsk av Ellen Nikolaysen. Den endte på en sjetteplass med 25 poeng.


== Innspilling ==
Ellen Nikolaysen. Utgitt på singlen CBS CBSA 4361 i 1984.


== Referanser ==
Gizur

Gizur (Gizurr Grýtingaliði eller Gissur) var en mytisk konge over gøterne (geatene) i Götaland som omtales i diktet Hlöðskviða («Kampen mellom goterne og hunnerne») som gjengis i Hervors saga og i noen utgaver av Den eldre Edda.  Gizur var fosterfar til Heidrek Höfundsson (sønn av goternes kong Höfund og skjoldmøyen Hervor) som tok makten i Reidgotaland - gøternes land i Sør-Sverige. I forhold til de historiske begivenheter som han sette i sammenheng med, plasseres han tidsmessig til 4. århundre og kampene mellom hunere og gotere i folkevandringstiden.

Heidrek ble oppfostret hos den kloke Gizur på grunn av sitt ustyrlige temperament. Da Heidrek døde dro Gizur til goternes hovedstad Arheim ved elva Dnjepr (Danpar) for å hedre sin fostersønn. Heidreks sønn Angantyr Heidreksson (oppkalt etter sin farbror Angantyr Höfundsson), som ble konge for goterne, holdt en stor fest for å hedre sin far. Under denne festen kom Heidreks uekte sønn Hlod og krevde sin del av farsarven. Hlod hadde vokst opp hos hunerne fordi hans mor var Sifka, datter av hunnerkongen Humli. Angantyr tilbød sin halvbror en tredjedel av riket, men før Hlod rakk å svare sa Gizur at Hlod var en frillesønn som ikke fortjente denne arven.
Dette utløste et angrep fra hunerne, hvor Hlod og Humli ledet en invasjonhær på bortimot 350.000 mann. En felles styrke av Angantyrs gotere og Gizurs geaterhær klarte å slå hunnerne i dette legendariske slaget ved Donaus sletter som ifølge sagaen varte i åtte dager og hvor både Hlod og Humli til slutt ble drept.
På grunn av sin assistanse til Angantyr og goterne, kalte Hlod nedlatende Gizur for Grýtingaliði, en ostrogotisk (Greutungi) kriger og Angantyrs mann:


== Referanser ==


== Eksterne lenker ==
Hervarar saga ok Heiðreks (på norrønt)
Hervors og Heidreks saga, til dansk ved G. Thorarensen
Far cha-cha

«Far cha-cha» er en norsk sang. Melodien ble skrevet av Karl Westby og teksten ble skrevet av Alf Prøysen.Den var ett av bidragene til Melodi Grand Prix 1961, den norske uttagingen til Eurovision Song Contest 1961 i Cannes i Frankrike.  
Sangen ble framført på norsk av Sølvi Wang med lite orkester og så på nytt av Grynet Molvig med stort orkester. Bidraget endte på fjerdeplass med 57 poeng.


== Innspilling ==
Sølvi Wang med Kringkastingsorkestret, dirigent Øivind Bergh. Utgitt på singlen Triola TN 234.


== Referanser ==
Samme charmeur

«Samme charmeur» er en norsk sang. Melodi og tekst ble skrevet av Ketil Stokkan. Den var ett av bidragene til Melodi Grand Prix 1983, den norske uttagingen til Eurovision Song Contest 1983 i München i Forbundsrepublikken Tyskland. Melodi og tekst ble skrevet av Ketil Stokkan.
Sangen ble framført på norsk av Ketil Stokkan. Den endte på en andreplass med 107 poeng.


== Innspilling ==
Ketil Stokkan. Utgitt på singlen Snowflake cls-1011 i 1983.


== Referanser ==
Hannu Raittila

Hannu Raittila (født 23. november 1956 i Helsingfors) er en finsk forfatter som har gitt ut noveller, romaner, tv-manus og radioteater. Han debuterte i 1993 med novellesamlingen Pakosarja.Han er sønn til maleren Tapani Raittila og gift med forfatteren Leena Lander.


== Priser ==
1994 – Kalevi Jäntti-prisen
1998 – Olvi-stiftelsens litteraturpris
1998 – Finlandsprisen
2001 – Finlandiaprisen
2014 – Runebergsprisen


== Bibliografi ==


=== Romaner og noveller ===
Pakosarja (novellesamling, 1993)
Ilmalaiva Finlandia (novellesamling, 1994)
Pohjoinen puhuu (novellesamling, 1997)
Ei minulta mitään puutu (roman, 1998)
Miesvahvuus (novellesamling, 1999)
Linja. Kaksikymmentä ensimmäistä (novellesamling, 2000)
Canal Grande (roman, 2001)
Rahat vai kolmipyörä ja muita kirjoituksia (fortellinger, 2002)
Atlantis (roman, 2003)
Liikkumaton liikuttaja (2004)
Pamisoksen purkaus, roman (2005)
Kirjailijaelämää (2006)


=== Hørespill ===
Matokuningas (1990; filmet i 1993)
Massaulosvetäjä (1990)
Totuuden henki (1990)
Avautumisvaihe (1990)
Kantolan perhe (1991)
Saari (1992)


=== Teatermanus ===
Leningradin yö (1991)
Presidentinvaunu (1990)


=== Filmmanus ===
Matokuningas (1992)


== Referanser ==


== Eksterne lenker ==
(en) Hannu Raittila på Internet Movie Database 
(ty) (de) Verk av og om Hannu Raittila i katalogen til det tyske nasjonalbiblioteket
(ty) Hannu Raittila ved Random House
(fi) Portrett på forlaget Verlag WSOY
(ty) Klischee as Klischee can, DeutschlandRadio Kultur
(ty) Hannu Raittila: «Canal Grande», Online-Magazin CeiberWeiber
Bjørnen sover

«Bjørnen sover» er en norsk sang. Melodi og tekst ble skrevet av Åge Aleksandersen. Den var ett av bidragene til Melodi Grand Prix 1980, den norske uttagingen til Eurovision Song Contest 1980 i Haag i Nederland. 
Sangen ble framført på norsk av Åge Aleksandersen og Sambandet. Den fikk i første avstemning 61 poeng, det samme som «Sámiid ædnan». I den andre avstemningen fikk «Bjørnen sover» 4 poeng. Juryen ga 5 poeng til «Sámiid ædnan».


== Innspilling ==
Åge Aleksandersen og Sambandet. Utgitt på singlen Arctic ARC 4663 i 1980.


== Referanser ==
Ai (kvinnenavn)

Ai (japansk: 愛 eller 藍, kinesisk: 爱 eller 蔼) er et japansk og kinesisk kvinnenavn. Navnet er mest utbredt i Japan.


== Etymologi ==
Det japanske navnet Ai er dannet av 爱 «kjærlighet, hengivenhet» eller 蓝 «indigo». Det kinesiske navnet Ai er dannet av 爱 «kjærlighet, hengivenhet» eller 蔼 «vennlig».
Ai er også et maorisk mannsnavn som betyr «skapelse».


== Utbredelse ==
Tabellen nedenfor gir en detaljert oversikt over populariteten til kvinnenavnet Ai og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Ai Sugiyama (f. 1975), japansk tennisspiller
Ai (sanger) (f. 1981), japansk hiphop-sanger
Ai Otsuka (f. 1982), japansk popsanger
Ai Miyazato (f. 1985), japansk golfspiller
Ai Takahashi (f. 1986), japansk popsanger
Ai Fukuhara (f. 1988), japansk bordtennisspiller
Ai Kago (f. 1988), japansk popsanger
Ai Kawashima, japansk popsanger
Ai Shibata, japansk svømmer
Ai Bando, japansk stemmeskuespiller
Ai Nonaka, japansk stemmeskuespiller
Ai Orikasa, japansk stemmeskuespiller
Ai Maeda, japansk stemmeskuespiller
Ai Shimizu, japansk stemmeskuespiller
Ai Iijima, japansk mediapersonlighet
Ai Kato, japansk skuespiller og modell
Ai Maeda, japansk modell og skuespiller
Ai Morinaga, japansk tegner
Ai Tominaga, japansk modell og skuespiller
Ai Yazawa, japansk tegner


== Referanser ==


== Eksterne lenker ==
(en) Behind the Name: Ai
(en) Think Baby Names: Ai
Kottelatlimia

Kottelatlimia er en slekt av svært små smerlinger. De er utbredt i Sørøst-Asia.


== Kilder ==
«Kottelatlimia». FishBase. Besøkt 6. august 2014. 
M. Kottelat (2012). «Conspectus cobitidum: an inventory of the loaches of the world (Teleostei: Cypriniformes: Cobitoidei)» (PDF). The Raffles Bulletin of Zoology. Supplement No. 26: 1–199. ISSN 0217-2445. Arkivert fra originalen (PDF) 11. februar 2013. 
T.T. Nalbant (1994). «Studies on loaches (Pisces: Ostariophysi: Cobitidae). 1. An evaluation of the valid genera of Cobitinae» (PDF). Travaux du Museum d’histoire naturelle ‘Grigore Antipa’. 34: 375–380. ISSN 1223-2254. Arkivert fra originalen (PDF) 6. oktober 2014. Besøkt 6. august 2014. 


== Eksterne lenker ==
(en) Kottelatlimia – oversikt og omtale av artene i WORMS-databasen 
(en) Kottelatlimia i Encyclopedia of Life 
(en) Kottelatlimia i Global Biodiversity Information Facility 
(en) Kottelatlimia hos ITIS 
(en) Kottelatlimia hos NCBI 
Kottelatlimia – detaljert informasjon på Wikispecies
Katja Kettu

Katja Maaria Kettu (født 10. april 1978 i Muhos) er en finsk forfatter. Hun tok videregående utdannelse Rovaniemi og har kunstfaglig utdannelse fra Åbo og London, samt ved Tammerfors universitet.


== Priser ==
2005 – Tiiliskivi-prisen for Surujenkerääjä
2011 – Kalevi Jäntti-prisen for Barnmorskan
2012 – Runebergsprisen for Barnmorskan
2013 – Takk for boken-medaljen for Barnmorskan


== Bibliografi ==
Surujenkerääjä (2005)
Hitsaaja (2008)
Kätilö (2011) - norsk Jordmora, 2013
Aatoksi kotiin (2012)
Piippuhylly (2013)
Yöperhonen (2015) - norsk Nattsvermer, 2017


== Referanser ==


== Eksterne lenker ==
(en) Katja Kettu – kategori av bilder, video eller lyd på Commons 
(en) Katja Kettu på Internet Movie Database 
(en) Katja Kettu hos The Movie Database 
(fi) «Kettu, Katja». Kirjasampo.fi. Kirjastot.fi. Besøkt 6. august 2014.
Jeg ringer deg i kveld

«Jeg ringer deg i kveld» er en norsk sang. Melodi og tekst ble skrevet av Kristian Lindeman. Den var ett av bidragene til Melodi Grand Prix 1979, den norske uttagingen til Eurovision Song Contest 1979 i Jerusalem i Israel.
Sangen ble framført på norsk av Maj Britt Andersen. Den endte på en femteplass med 12 poeng.


== Innspilling ==
Maj Britt Andersen. Utgitt på singlen CBS CBS 7177. Den ble produsert av Georg Keller. Bidraget ble arrangert av Svein Gundersen.


== Referanser ==
Lepidocephalichthys

Lepidocephalichthys er en slekt av smerlinger. De er utbredt i Sør- og Sørøst-Asia fra Pakistan og Sri Lanka til Sør-Kina, Java og Borneo.
Arten Lepidocephalichthys zeppelini ble beskrevet i 2010. Det vitenskapelige navnet er en referanse til rockegruppen Led Zeppelin.


== Arter ==
Lepidocephalichthys alkaia
Lepidocephalichthys annandalei
Lepidocephalichthys arunachalensis
Lepidocephalichthys barbatuloides
Lepidocephalichthys berdmorei
Lepidocephalichthys coromandelensis
Lepidocephalichthys furcatus
Lepidocephalichthys goalparensis
Lepidocephalichthys guntea
Lepidocephalichthys hasselti
Lepidocephalichthys irrorata
Lepidocephalichthys jonklaasi
Lepidocephalichthys kranos
Lepidocephalichthys lorentzi
Lepidocephalichthys micropogon
Lepidocephalichthys thermalis
Lepidocephalichthys tomaculum
Lepidocephalichthys zeppelini


== Litteratur ==
Havird, J.C. og L.M. Page (2010). «A revision of Lepidocephalichthys (Teleostei: Cobitidae) with descriptions of two new species from Thailand, Laos, Vietnam, and Myanmar». Copeia. 2010 (1): 137–159. ISSN 0045-8511. doi:10.1643/CI-08-240. 
Havird, J.C. m.fl. (2010). «A new species of Lepidocephalichthys (Teleostei: Cobitidae) with distinctive sexual dimorphism and comments on relationships in southern lineages of Cobitidae» (PDF). Zootaxa. 2557: 1–18. ISSN 1175-5334. 
Kottelat, M. (2012). «Conspectus cobitidum: an inventory of the loaches of the world (Teleostei: Cypriniformes: Cobitoidei)» (PDF). The Raffles Bulletin of Zoology. Supplement No. 26: 1–199. ISSN 0217-2445. Arkivert fra originalen (PDF) 11. februar 2013. 
Kottelat, M. og K.K.P. Lim (1992). «A synopsis of the Malayan species of Lepidocephalichthys, with description of two new species (Teleostei: Cobitidae)» (PDF). The Raffles Bulletin of Zoology. 40 (2): 201–220. ISSN 0217-2445. 


== Eksterne lenker ==
(en) Lepidocephalichthys – oversikt og omtale av artene i WORMS-databasen 
(en) Lepidocephalichthys i Encyclopedia of Life 
(en) Lepidocephalichthys i Global Biodiversity Information Facility 
(en) Lepidocephalichthys hos ITIS 
(en) Lepidocephalichthys hos NCBI 
(en) Kategori:Lepidocephalichthys – bilder, video eller lyd på Wikimedia Commons 
Lepidocephalichthys – detaljert informasjon på Wikispecies 
«Lepidocephalichthys». FishBase. Besøkt 6. august 2014.
Tiina Raevaara

Tiina Raevaara (født 5. mars 1979 i Kervo) er en finsk novelle- og romanforfatter.
Raevaara tok videregående utdannelse i 1998 i Kervo, ble filosofie magister i biologi i 2001 og filosofie doktor i genetikk i 2005, begge grader fra Helsingfors universitet. Hun disputerte på avhandlingen Functional significance of minor MLH1 germline alterations found in colon cancer patients. Hun har arbeidet som forsker og lærer ved Helsingfors universitet, i tillegg har hun fra 2007 og virket som frilansskribent. Hennes skjønnlitterære debut var romanen Eräänä päivänä tyhjä taivas, og ble gitt ut i 2008.


== Bøker ==
Eräänä päivänä tyhjä taivas. Helsingfors: Teos. 2008. ISBN 978-951-851-171-0. 
En tunne sinua vierelläni: [novelleja]. Helsingfors: Teos. 2010. ISBN 978-951-851-285-4. 
Hukkajoki. Helsingfors: Teos. 2012. ISBN 978-951-851-465-0. 
Laukaisu. Helsingfors: Paasilinna. 2014. ISBN 978-952-299-017-4. 


== Priser ==
2006 – Martti Joenpolvi-novellekonkurranse, vinner med Kalasääsket
2011 – Runebergsprisen, for novellesamlingen En tunne sinua vierelläni


== Referanser ==
Rakel Liehu

Rakel Liehu (født 3. september 1939 i Nivala) er en finsk forfatter og lyriker.
Hun er særlig kjent for romanen Helene fra 2005, om den finske kunstneren Helene Schjerfbeck som hun ble nominert til Nordisk råds litteraturpris fra Finland for.


== Bibliografi (utvalg) ==
RomanerSeth Mattsonin tarina (1976)
Punainen ruukku (1980)
Helene (2003)DiktIhmisen murhe on yhteinen (1974)
Savikielellä minä ylistän (1975)
Valo, läheisyys (1977)
Runoja 1974 - 1977 (1978)
Liian lähellä, liian äkkiä (1982)
Gammayökkönen (1985)
Joki sepittää minulle (1987)
Sininen Lasarus (1990)
Kubisseja (1992)
Murehtimatta! smaragdinen (1993)
Readymade (1995)
Skorpionin sydän (1997)
Runot 1974 - 1997 (2002)
Bul bul (2007)
Älä vielä lähde (2010)


== Priser ==
2004 Runebergsprisen
2004 Takk for boken-medaljen
2008 Statsprisen for litteratur


== Referanser ==


== Eksterne lenker ==
(en) Rakel Liehu på Internet Movie Database 
(ty) (de) Verk av og om Rakel Liehu i katalogen til det tyske nasjonalbiblioteket
(fi) Rakel Liehu  i kirjasampo.fi
Hans Matthias Abel

Hans Matthias Abel (født september 1738 i Bergen, død 2. august 1803) var en norsk prest. Han er kjent som Niels Henrik Abels bestefar.
I 1769 ble han første sogneprest i Mo i Fyrrisdal. I 1784 ble han forflyttet til sogneprest i Gjerstad. Som sogneprest bidro han til skolevesenet i Gjerstad, og i 1800 sendte han flere av sine skoleholdere til Kristiansand for å bli undervist. Han var også med på å etablere et leseselskap i hovedsognet.


== Referanser ==


== Kilder ==
John Aas: Gjerestad Præstegjeld og Præster. 1999 s. 127-136
Transformatorstasjon

Transformatorstasjon er et anlegg som transformerer spenning fra ett nivå til et annet. Et typisk anlegg består av kabler, strømtransformator, spenningstransformator, effektbrytere, samleskinner,  lynavleder og kontrollrom.
Giuseppe Peano

Giuseppe Peano (italiensk: [dʒuˈzɛppe peˈaːno]) (født27. august 1858, død 20. april 1932) var en italiensk matematiker. Han skrev over 200 bøker og artikler, og var blant grunnleggerne av matematisk logikk og mengdelære, hvor han også bidro med mye ny notasjon. Standardaksiomatiseringen av de naturlige tallene kalles peanoaksiomene til minne om ham. Som en del av dette arbeidet gjorde han viktige bidrag til den moderne, systematiske og rigorøse behandlingen av prinsippet om matematisk induksjon. Mesteparten av arbeidslivet hans underviste han matematikk ved Universitetet i Torino. 


== Livsløp ==
Peano ble født og vokste opp ved en gård i Spinetta, en liten grend som nå tilhører Cuneo i Piemonte. Han gikk på skolen Liceo classico Cavour i Torino. Han begynte i 1876 studier ved Universitetet i Torino, hvor han tok avgangseksamen i 1880 med æresbevisninger. Deretter ble han ansatt som assistent, først for Enrico D'Ovidio, og deretter for Angelo Genocchi, hovedlæreren i matematikk. Grunnet Genocchis dårlige helse tok Peano over undervisningen i matematisk analyse i løpet av to år. Hans første viktige arbeide, en lærebok i matematisk analyse, ble publisert i 1884 og ble kreditert Genocchi. Noen få år senere publiserte Peano sin første bok i matematisk logikk. Her opptrådte de moderne symbolene for union og snitt for første gang.

I 1887 giftet Peano seg med Carola Crosio, datter av Torino-maleren Luigi Crosio, kjent for Refugium Peccatorum Madonna.Peanos berømte space-filling curve opptro første gang i 1890 som et moteksempel. Han brukte den for å vise at en kontinuerlig kurve ikke alltid kan begrenses til et vilkårlig lite område. Dette var et tidlig eksempel på det som nå er blitt kjent som fraktaler.


== Referanser ==


== Litteratur ==
Peanos arbeider i oversettelse til engelsk.1889. "The principles of arithmetic, presented by a new method" i Jean van Heijenoort, 1967. A Source Book in Mathematical Logic, 1879–1931. Harvard Univ. Press: 83–97.
1973. Selected works of Giuseppe Peano. Kennedy, Hubert C., ed. and transl. With a biographical sketch and bibliography. London: Allen & Unwin.SekundærlitteraturGillies, Douglas A., 1982. Frege, Dedekind, and Peano on the foundations of arithmetic. Assen, Netherlands: Van Gorcum.
Ivor Grattan-Guinness, 2000. The Search for Mathematical Roots 1870–1940. Princeton University Press.
Kennedy, Hubert C., 1980. Peano: Life and Works of Giuseppe Peano hos Wayback Machine.. Reidel. Biography with complete bibliography (p. 195–209).
We Came As Romans

We Came as Romans er et amerikansk band fra Michigan. Bandet ble etablert i 2005. I 2008 ga de ut EP-en, Dreams, og i 2009 kom deres første album To Plant a Seed.


== Medlemmer ==


== Diskografi ==
StudioalbumTo Plant a Seed (2000)
Understanding What We've Grown to Be (2011)
Tracking Back Roots (2013)
We Came as Romans (2015)
Cold Like War (2017)EPDreams (EP) (2008)
Demonstrations (2008)


== Eksterne lenker ==
(en) We came as Romans – kategori av bilder, video eller lyd på Commons 
(en) We Came As Romans på Apple Music 
(en) We Came As Romans på Discogs 
(en) We Came As Romans på MusicBrainz 
(en) We Came As Romans på Spotify 
(en) We Came As Romans på Songkick 
(en) We Came As Romans på Last.fm 
(en) We Came As Romans på Genius — sangtekster 
(en) We Came As Romans på AllMusic
Lavangstinden (Lavangen)

Lavangstinden er et fjell i Lavangen og Gratangen kommuner i Troms og Finnmark. Det har en høyde på 1 266 meter over havet og en primærfaktor på 836 meter.


== Fotnoter ==


== Referanser ==
Kent Valio

Kent Joachim Valio (født 6. april 1972) er en samisk medieperson, første gang ansatt i Norsk rikskringkasting i 1994 da han var stuntreporter i TV-programmet Kakaos TV-show.


== Utdanning og arbeid ==
Valio har en mastergrad i ledelse (økonomi, internkommunikasjon og PR) fra Handelshøyskolen BI (2010) og en cand.mag. grad (statsvitenskap, journalistutdanning, samisk språk og historie) fra Universitetet i Nordland (1999). Valio var frilansjournalist allerede mens han gikk på videregående skole, og også mens han studerte samisk språk og senere samisk historie (1989-1992).Han var fast ansatt i den samiske avisa Sámi Áigi (1992-1994), mens han tok journalistutdanningen og arbeidet som PR-rådgiver i en kort periode, mens han tok sin mastergrad (2009-2010).
Valio var redaksjonssjef i NRK Sápmi da de nordisk-samiske TV-nyhetene (Ođđasat) ble startet i 2001 og var også programmets første mannlige programleder/vaktsjef. Valio har vært journalist, videoreporter, vaktsjef, nyhetsredaktør og prosjektsjef i NRK Sápmi. Han har også fungert som sjef for NRK Sápmi i kortere perioder.
I 2006 laget Kent Valio to dokumentarer om overgrepene i Kautokeino, sammen med Håkon Haugsbø i NRK Brennpunkt.I desember 2022 ble han bedt om å fratre som kommunedirektør i Kautokeino kommune. 


== Priser ==
For sitt arbeid i NRK, har Valio vunnet fire journalistpriser:

Den samiske journalistprisen for 2004
Årets journalist i Finnmark 2007
NRK Sami Radios journalistpris 2007 for programmer om overgrepssakene fra Kautokeino


== Referanser ==


== Eksterne lenker ==
NRK Kautokeino-oppgjøret del 1
NRK Kautokeino-oppgjøret del 2
Der joik er synd. Kronikk av Kent Valio hos nrk.ytring 18.10.2013
Lepidocephalus

Lepidocephalus er en slekt av smerlinger.
De har fullstendig sidelinje. Øynene er svært små og dekket med hud. De lever helst i store elver og er derfor vanskelig å fange, noe som gjør at det er få eksemplarer i vitenskapelige samlinger.
I Chao Phraya i det sentrale Thailand lever Lepidocephalus nanensis som først ble vitenskapelig beskrevet i 2014, selv om den er en vanlig art. L. pahangensis er bare kjent fra elva Pahang på Malakkahalvøya. L. macrochir finnes på Sumatra, Java og den sørlige delen av Borneo. To arter, L. pallens og L. spectrum, finnes i elva Kapuas på Borneo.


== Litteratur ==
Deein, G., W. Tangjitjaroen og L.M. Page. (2014). «A revision of the spirit loaches, genus Lepidocephalus (Cypriniformes, Cobitidae)» (PDF). Zootaxa. 3779 (3): 341–352. ISSN 1175-5334. CS1-vedlikehold: Flere navn: forfatterliste (link)
Kottelat, M. (2012). «Conspectus cobitidum: an inventory of the loaches of the world (Teleostei: Cypriniformes: Cobitoidei)» (PDF). The Raffles Bulletin of Zoology. Supplement No. 26: 1–199. ISSN 0217-2445. Arkivert fra originalen (PDF) 11. februar 2013. 


== Eksterne lenker ==
(en) Lepidocephalus – oversikt og omtale av artene i WORMS-databasen 
(en) Lepidocephalus i Encyclopedia of Life 
(en) Lepidocephalus i Global Biodiversity Information Facility 
(en) Lepidocephalus hos ITIS 
(en) Lepidocephalus hos NCBI 
(en) Kategori:Lepidocephalus – bilder, video eller lyd på Wikimedia Commons 
Lepidocephalus – detaljert informasjon på Wikispecies 
«Lepidocephalus». FishBase. Besøkt 6. august 2014.
Sant & Usant

Sant & Usant er et norsk dokumentarfilmselskap etablert i 2005. De har kontorer i Oslo og Drøbak, og eies av Tone Grøttjord og Anita Rehoff Larsen, som også jobber som produsenter for selskapet sammen med Eirin Gjørv.
Selskapet produserer dokumentarfilmer for et nasjonalt og internasjonalt publikum, både for TV, kino, festivaler og for internet. I 2013 fikk Sant & Usant to nominasjoner til Prix Europa med filmene Til ungdommen og Mellom murene (When the boys return).


== Filmografi ==
Gunda (2020) Regi: Viktor Kossakovsky
When the boys return (2012) Regi: Tone Andersen
Til ungdommen (2012) Regi: Kari Anne Moe
Ahmed almost 13 (2011) Regi: Ritchie Cavander-Cole
Selger 329 (2011) Regi: Kari Anne Moe
Knut Sigve fra Folkestad (2010) Regi: Gunhild Asting
Nok en dag (2010) Regi: Anita Rehoff Larsen
Vår mann i Kirkenes (2010) Regi: Åse Svenheim Drivenes
Men livet lever (2008) Regi: Anita Rehoff Larsen


== Co-produksjoner ==
Democrazy (2014) Regi: Andreas M. Dalsgaard
The Guerilla son (2011) Regi: David Herdies og Zanyar Adami


== Referanser ==


== Eksterne lenker ==
Sant & Usant offisielle hjemmeside
Gi meg en Zebra

«Gi meg en Zebra» er en sang skrevet av Carsten Klouman og Dag Frøland som ble gitt ut på singel med Anita Hegerland i 1971.Den var ett av bidragene til Melodi Grand Prix 1971. Hegerland ble i en alder av ni år den yngste deltakeren som har deltatt i Melodi Grand Prix. Dagens regler krever at artistene må være 16 år for å kunne delta, og dermed vil Hegerland trolig forbli den yngste deltakeren gjennom konkurransens historie. I den norske finalen endte sangen delt fjerdeplass med 44 poeng.


== Referanser ==
Maxi-midi-mini

«Maxi-midi-mini» er en norsk sang. Melodi og tekst ble skrevet av Paul Cappelen. Den var ett av bidragene til Melodi Grand Prix 1971, den norske uttakingen til Eurovision Song Contest 1971 i Dublin i Irland. 
Sangen ble framført på norsk av Gro Anita Schønn. Den endte på en åttendeplass med 37 poeng.


== Innspilling ==
Gro Anita Schønn, Terje Fjærns orkester. Utgitt på singlen RCA Victor NA 1382.


== Referanser ==